als_Latn dik_Latn sag_Latn
Trajneri i Atletiko Madridit, Diego Simeone, e ka të qartë se nëse Atletiko dëshiron të kalojë Barcelonën në Kupën e Mbretit, duhet të luajë çdo minutë në 100% të kapacitetit. “Duhet të jetojmë çdo minutë sikur të ishte i fundit i ndeshjes dhe në këtë sintoni do të jemi më shumë pranë objektivit. Duhet të luajmë në këtë mënyrë, duke menduar se kundër tyre është e pamundur të përmbysim gjithçka kollaj, sepse i kanë të gjitha virtytet”, ka thënë tekniku argjentinas.
Ndeshja – “Ne presim një ndeshjes si çdo tjetër kur luajmë në shtëpi. Do ta çojmë ndeshjen ashtu si na leverdis. Shohim nëse nesër (sot) do t’ia arrijmë. Shpresojmë të mund të jemi kompetitivë.”
Barcelona – “Barcelona historikisht ka pasur një filozofi loje që e ndryshon shpesh lojën. Në ndeshjet e fundit ka rikthyer Mesin në të djathtë dhe ka futur Suarezin në mes. Mendoj se Nejmar ndihet më mirë në krahun e majtë. Është çështje e natyralizimit të ekipit. Nëse do të luash mirë, duhet që Mesi të luajë në të djathtë dhe kështu mendoj se do të luajnë.”
als_Latn als_Latn als_Latn